**Pohjois-Karjalan elinikäisen ohjauksen yhteistyöryhmä**

**Aika:** 15.12.2017 klo 14-15

**Paikka:** Ortodoksisen kulttuurikeskuksen ravintolasali, Kauppakatu 44, Joensuu

**Läsnä:** Tero Vornanen, Sirja Möttönen, Johanna Albert, Jari Laukkanen, Anu Kotilainen, Maija Kakriainen, Anu Häikiö, Mirja Kuiri, Paula Hiltunen, Reijo Vesakoivu, Paula Hiltunen (siht.), Reijo Vesakoivu (pj.)

1. Kolmivuotisen toimintakauden päätös.

 Reijo kertasi lyhyesti, mitä kolmen vuoden aikana on ELO-toiminnassa tehty ja kiitti osallistujia työstä, joka on tehty niin kokouksissa kuin niiden ulkopuolella verkostomaisena yhteistyönä. Keskusteltiin ajankohtaisista kuulumisista, erityisesti Ohjaamotoiminnan vakiintumisesta ja mitä se merkitsee käytännössä mm. uudet rekrytoinnin huomioiden.

 Kerrottiin, että ELO-yhteistyöryhmä jatkaa toimintaansa mutta jäsenet oli nimetty kolmivuotiskaudeksi, joka päättyy nyt vuoden vaihteessa. Heti vuoden alusta pyydetään uudet nimeämiset ryhmään, joka tulee olemaan kooltaan hieman pienempi. Näin saadaan toimintaan lisää dynaamisuutta ja keskustelevuutta. Jäsenistöstä pois jääviä tahoja voidaan kutsua tarpeen mukaan teemoitettuihin kokouksiin.

 ELO-johtoryhmän toiminnalle ei ole muodostunut selkeää roolia, joten harkitaan sen lopettamista, erityisesti kun samaan aikaan käydään keskustelua Ohjaamo-toiminnan tukemiseksi muodostettavasta ohjaus/yhteistyöryhmästä. Tavoite on välttää päällekkäisiä ryhmiä mutta toisaalta varmistaa joustava tiedonkulku ja yhteistyö Ohjaamo-toiminnan ja ELO-toiminnan välillä.

 Puheenjohtaja kiitti vielä vuosien yhteistyöstä ja totesi, että monet jäsenet tulemme erittäin todennäköisesti tapaamaan myös uudessa ryhmässä ja niitä, jotka eivät ole uuden ryhmän jäseniä, tapaamme verkostoyhteistyössä muissa merkeissä.

 Muistion kirjasi Paula Hiltunen